Nyíregyházi Főiskola

Műszaki és Mezőgazdasági Kar

**BESZÁMOLÓ**

**A 2011/2012. tanév MMK minőségfejlesztési program**

**feladatainak végrehajtásáról**

1. ***Új felzárkóztató kurzusok indítása*** ***biológiából,*** (51 fővel) és ***kémiából*** (40 fővel) az I. évfolyam mezőgazdasági mérnök szakos hallgatók számára 2012 szeptemberében megtörtént. A tapasztalatok kedvezőek.
2. A ***kari beiskolázási stratégia*** határidőre, 2012. november 5-ig elkészült, a stratégiában célul kitűzött feladatokat végrehajtottuk (A stratégia új eleme: a Műszaki és Mezőgazdasági Karon 2012. január 18-án drog-prevenciós előadást szerveztünk középiskolások számára, majd ezen beiskolázási előadást is tartottunk: 700 fő részvételével).
3. A 2010/2011 tanévre szóló ***éves karriertervek kiértékelését*** minden dolgozóra vonatkozóan elvégeztük az ADMIR-értékelésekkel összhangban, a tanszékvezetők ellenőrzésével, 2012. november 15-ig. A kari, ill. a tanszéki minőségfejlesztési programokkal összhangban elkészítettük a 2011/2012. tanévre szóló ***új karrierterveket*** a tanszékvezetőkkel, ill. a kari dékánnal egyeztetve.
4. 2012. március 1-i határidővel ***új kari, ill. tanszékenkénti szolgáltatásjegyzék*** készült az elmúlt tanévben beszerzett és üzembe helyezett új műszerek felhasználásával. A Műszaki és Mezőgazdasági Karon működő Spin-off cég közreműködésével a kari szolgáltatások az alábbiak szerint bővültek:

* Mérőprogramok fejlesztése, 3D mérések (Phoenix Légrugó Kft.)
* Gyors prototípus gyártás (ISG, Mátészalka)
* PLC-programozó tanfolyam szervezése (Elektrolux, Nyíregyháza)
* Gumiabroncsok fejlesztése (Michelin Kft., Nyíregyháza
* Roncsolásos és roncsolásmentes anyagvizsgálatok, az Anyagvizsgáló Laboratórium akkreditálási folyamatának elindítása

1. A karon folyó tehetségműhely program folytatásaként sikerült ***továbbfejleszteni a TDK tevékenységet*** az új kari TDK-elnök vezetésével. A szakonkénti TDK-körök működésének eredményeként 3 szekcióban 21 TDK-dolgozat került bemutatásra a kari őszi TDK konferencián
2. Az ***ADMIR-táblázatok kitöltése***, a 2010/2011-es tanév adatainak bevitele 2011. november 30-ig megtörtént.
3. ***A gyakorlati képzés feltételrendszerének javítása*** érdekében a kar új együttműködési megállapodásokat kötött az alább üzemekkel, intézményekkel:

* Malév Zrt., Budapest
* VM Vidékfejlesztési, Képzési és Szaktanácsadási Intézet, Nyíregyháza
* Unilever Magyarország Gyártó Kft., Nyírbátor
* Agrogép Kft., Nyírtelek
* Rumed Kft., Nyíregyháza
* Rofa Művek Kft., Timár
* Axiál Kft., Nyíregyháza

Az elmúlt évi kari infrastruktúra-fejlesztésének köszönhetően a karon folyó műszaki gyakorlati képzés (gépészmérnök, mezőgazdasági és élelmiszeripari gépészmérnök, közlekedésmérnök szakokon) feltételei jelentősen korszerűsödtek.

1. A 2011/2012 tanévben a következő ***új képzési programok kidolgozása,*** ill. ***akkreditálása*** valósult meg:

* A „Munkavédelmi szakmérnök és szakember képzés” képzési programja elkészült, akkreditálásra benyújtottuk 2011. decemberben (2012. januárban akkreditálták, 2012. februárban a képzést elindítottuk.)
* Energetikai szakmérnöki program 2011. novemberben elkészült, akkreditálásra benyújtottuk (2011. decemberben akkreditálták, a képzést indítjuk 2012. szeptemberben.)
* „Közúti járművek szakoktatók, iskolavezetők és vizsgabiztosok továbbképzése” képzési programjának elkészítése (2011. október) engedélyeztetés a Nemzetközi Közlekedési Hatóság, Közúti Közlekedési Főosztállyal (2011. november) tanfolyami képzés, vizsgáztatás (2011. december)
* HURO-pályázat keretében „Aranykalászos tanfolyam” programjának és oktatási anyagának kidolgozása, a képzés engedélyeztetése, a tanfolyami képzés megvalósítása (2011. október – december)
* Légiközlekedési hajózó (angol nyelvű) szakmérnöki program kidolgozása, benyújtása akkreditálásra 2012. májusban

1. ***Konferenciák szervezése***, publikálási lehetőség biztosítása a kari oktatók számára:

* „SIPA’11” Nemzetközi Élelmiszeripari és Környezetvédelmi Konferencia, 2011. november 10-12-én: 50 oktató, ill. kutató (közülük 35 külföldi) vett részt, 89 dolgozat jelet meg (110 szerző tollából) a konferencia kiadványban, ill. 35 tudományos előadás hangzott el.
* V. Doktorandusz (PhD/DLA) konferencia, 2011. december 7-én (főiskolai konferencia, Műszaki és Mezőgazdasági Karról 2 oktató vett részt)
* Kari szimpózium, kari PhD-hallgatók beszámolója 2012. március 7-én (a Kar 8 PhD hallgatója tartott előadást)
* Jubileumi Tudományos Konferencia (Prof. Asszonyi Csaba tiszteletére) 2011. november 25.

12 MMK oktató vett részt (30 oktató-kutató vendég), 11 előadás hangzott el

* Dr. Kiss Lajos könyvtár avatása a Műszaki Alapozó és Gépgyártástechnológia Tanszéken 15 MMK oktató, 30 vendég részvételével (2011. november 25.)

1. A kari dolgozók ***munkaköri leírásainak átdolgozása*** megtörtént, a minőségirányítási feladatokkal kiegészítettük a kari dolgozók munkaköri leírásait, aktualizálásuk az új kari feladatoknak megfelelően folyamatosan történik.
2. A 2011/2012 tanévben a következő belső továbbképzések történtek:

* munkavédelmi, tűzvédelmi: 2011. november 22.
* Minőségirányítási: 2012. március 27.
* Minőségirányítási pótoktatás: 2012. április 25.

1. Ebben a tanévben a ***kari oktatók*** a következő ***nemzetközi konferenciákon*** vettek részt:

* MTEM, Kolozsvár, 2011. október 9-10 (5 oktató, 3 előadás)
* Európai Szárítási Konferencia, Palma de Mallorca, 2011. október 25-30. (3 oktató, 2 előadás)
* MECH-CONF, Szabadka, 2011. december 8-9 (2 oktató, 3 előadás)
* Nemzetközi Szerszámkonferencia, Miskolc, 2012. március 20-21. (2 oktató, 2 előadás)
* MicroCAD Miskolc, 2012. március 29-30 (7 oktató, 4 előadás)
* FMTÜ, Kolozsvár, 2012. március 22-23 (5 oktató, 1 hallgató, 3 előadás)
* MTEAR Szolnok, 2012. május 10. (4 oktató, 1 hallgató, 5 előadás)
* VII. Szárítási Konferencia Gödöllő, 2012. április 6-7. (2 oktató, 1 előadás)

1. A minőségfejlesztési programban felsorolt kutatási témák mindegyikének művelése folyamatosan történik, az elért eredményeket az oktatók kutatási jelentésekben, szakcikkekben, konferenciákon folyamatosan publikálják (lásd tanszéki, kari publikációs jegyzékek).

A publikációk MTMT-re való feltöltése (MTA honlapján) megkezdődött.

1. A következő ***új jegyzetek, oktatási segédanyagok*** készültek el a Karon eddig ebben a tanévben:

* Sikolya László- Korody Endre: Géptan, 2012.
* Százvai Attila – Kósa Péter: „Plant Simulation” oktatási segédlet (írott és elektronikus), 2011.
* Páy Gábor: Mechanizmusok, 2012.
* Varga Csaba: Talajtan, 2012.
* Továbbá 20 db elektronikus jegyzet

1. ***Hallgatói szolgáltatások fejlesztése*** a „Hallgatók éve” program jegyében:
   * + 1. Demonstrátorok számának növelése: az elmúlt tanévben a kar tanszékei 22 hallgatót foglalkoztattak demonstrátorként. A kari DJB feladatok és a Tanulmányi Osztály feladatok ellátását végző hallgatók figyelembe vételével a demonstrátorok száma nőtt.
       2. Üzemlátogatások, tanulmányi kirándulások:
          - Hajdusági Iparművek (Téglás), FAG-Csapágygyár, Debrecen (2011. október, 22 fő gépészmérnök szakos hallgató)
          - A közlekedésmérnök hallgatók a 2011/2012 tanévben a következő nyíregyházi vállalatoknál és vállalkozásoknál vettek részt üzemlátogatáson: Városi Reptér (Tréner Kft.), Szabolcs Volán Zrt., Opel Csősz Kft., MÁV Zrt.
          - Nyíregyházi Hőerőmű (2011. november, 40 fő, gépészmérnök, közlekedésmérnök szakos hallgatók)
          - A közlekedésmérnök hallgatók tanulmányi kirándulása Berlinben, 2011. november: Repülőgép múzeum, Lufthanza repülőtér, Aquilla repülőgépgyár megtekintése;
          - HungaroControl, Budapest (2012. március 30; 13 fő közlekedésmérnök szakos hallgató)
          - Közlekedésmérnök szakos hallgatók tanulmányi kirándulása Milánóban (Milano-Linate) 2012. május 15. (14 fő) 2 repülőtér, Repülőgép múzeum megtekintése;
          - Tokaj Kereskedőház, Tolcsva, üzemlátogatás, 35 fő MM, MG III. évf. hallgató, 2012. május 2.
          - Záhony, Logisztikai Körzet, 2012. május 8. (15 fő) közlekedésmérnök hallgató.
       3. Hallgatói mobilitás fejlesztése: Ceepus és Erasmus pályázatok keretében a 2011/2012 tanévben a karon az alábbi mobilitások valósultak meg:

|  |  |  |  |  |  |  |
| --- | --- | --- | --- | --- | --- | --- |
| 2011/2012 | CEEPUS | | össz | ERASMUS | | össz |
| oktató | hallgató | oktató | hallgató |
| Bejövő | 11 | 5 | 16 | 4 | 2 | 6 |
| Kimenő | 14 | 0 | 14 | 6 | 10 | 16 |

* + - 1. Új patronáló tanárok kinevezése a Műszaki és Mezőgazdasági Karon, felkészítésük és továbbképzésük központilag történt (Galó Miklós)
      2. „Nyitott labor” program végrehajtása a Műszaki és Mezőgazdasági Kar laboratóriumaiban a gyakorlati képzés elmélyítésére
      3. Hallgatóink országos és nemzetközi versenyeken való részvételének az MMK általi támogatása: Tésztahídépítő világbajnokság, Sándor Péter közlekedésmérnök III. évfolyamos hallgató világbajnoki címe (Kanada, 2012. március, 384 kg teherbírású híddal); Pneumobil, Elektromobil versenyeken való részvétel.
      4. A gyakorlati oktatás fejlesztése szimulátorokkal megvalósult: beüzemelésre került: hegesztő, járművillamossági, repülőgép (régi repülőgép szimulátor is), amellyel a gépészmérnök, közlekedésmérnök szakokon a gyakorlati helyek száma jelentősen bővült.
      5. A 2011/2012 tanévben állásbörze szervezése központilag történt a Nyíregyházi Főiskolán, azonban a végzett hallgatókat a kar oktatói közvetlenül ajánlották, kiközvetítették a következő cégeknek: Elektrolux, Michelin, Coloplast, Unilever, Flabeg, Hoya, RW-Hídtechnika, Nyírtávhő, Autopress Kft.

1. Az ADMIR kari értékelése 2012. március 23-án megtörtént, ezzel párhuzamosan április végéig a tanszékek többsége is elvégezte az értékelést (2 tanszéknél még folyamatban van), kari és tanszéki minőségfejlesztési javaslatok, intézkedési tervek készültek.
2. ***A nyilvánosság fejlesztése:***

***a) Kari, tanszéki honlapok*** formai-tartalmi fejlesztése folyamatosan történik: kari rendezvények, oktatások, képzések meghirdetése, oktatási információk: tantárgyi programok, foglalkozási tervek, feladatkiírások feltöltése, frissítése, aktualizálása folyamatos. Kari minőségfejlesztési tervek és értékelésük felkerült a kari honlapra.

***b) Médiaszereplések:*** a kari vezetés a kar életében fontos eseményekre rendszeresen meghívja a sajtó képviselőit. Az elmúlt tanévben ilyen események voltak:

* Baross pályázat zárókonferenciája, a pályázatból beszerzett eszközök bemutatása 2011. október 18,
* „Akadémiai kaszinó” folytatása a Városi TV-ben, Dr. Beszeda Imre, Dr. Dinya Zoltán előadása,
* Riportok a Retro-rádióban több alkalommal (2012. január – június) beiskolázással, továbbképzési szakjaink bemutatásával, rendezvényeinket népszerűsítő riportokkal,
* Őszi Fizikus Napok,
* Kutatók Éjszakája,
* HURO-pályázatok nyitó, ill. záró konferenciái (2011. október – november)

***c ) Intézményi és kari bemutatók*** a régióban működő tantestületek számára: Baktalórántházi pedagógusok és nyugdíjasok látogatása a Műszaki és Mezőgazdasági Karon (2011. október); Baktalórántházi gimnázium oktatóinak látogatása (2012. március 8.)

***d) A karra érkező meghívott partnereinknek*** részletesen bemutatjuk karunkat (adottságaink, kutatások, laborok, stb.) és főiskolánkat. Ebben a tanévben eddig vendégeink voltak: Nagyszebeni Egyetem Élelmiszertudományi Kar oktatói, Nagybányai Északi Egyetem, Sapientia Erdélyi Magyar Tudományegyetem, Partiumi Keresztény Egyetem, „Vasile Goldis” Aradi Magánegyetem oktatói.

***e) Műrepülő VB szervezése, részvétel a versenyeken*** (oktatóink és légiközlekedési hajózó hallgatóink részvételével)

***f) Tiszavasvári Múzeumban légiközlekedési kiállítás szervezése***

1. ***Programok az oktatás színvonalának emelésére, az oktatók szakmai felkészültségének javítására:***

***a)*** A 2011/2012 tanévben ***szakmai továbbképzésen*** résztvevő oktatók:

* Dr. Péter László, Hajdu András, Kovács Attila: Korszerű ellenálláshegesztő eljárások (Rehm Kft., Tápiószele, 2011. november); Védőgázok összetételének hatása a hegesztés folyamatára (Linde Zrt., Budapest, 2011. szeptember 30.)
* Jármű és Mezőgazdasági Géptani Tanszék oktatóinak KITE továbbképzése Gödöllőn (2011. november); Nádudvaron (2012. február)

***b) Külső cégek szakmai bemutatóinak megszervezése***, ipari tapasztalattal rendelkező külső szakemberek bevonása egyes témakörök oktatásába 2011/2012 tanévben:

*Meghívott előadók, témakörök:*

* Ruszki Péter, ügyvezető, Rumed Kft.: Korszerű csapágyak, rezgésdiagnosztika, SKF-bemutató: „SKF Megoldások Kamion magyarországi körútja” (2011. október 18.)
* Harnisch József, ügyvezető, Grimas Kft.: Hegesztett kötések roncsolásmentes vizsgálata (2011. október 28.)
* Czitán Gábor vezérigazgató, TÜV-Rheinland: Termékbiztonság az Európai Unióban (2011. december 2.)
* Gyura László, Linde Zrt.: Nyomástartó edények hegesztése (2011. október 7.)
* Kristóf Csaba, ESAB Kft.: Vegyipari berendezések és csőtávvezetékek hegesztése (2011. szeptember 9.)
* Dr. Ing. Michael Breuer, Kolbenschmidt Pierburg AG Kutató Részleg vezetője: Új eljárások a belsőégésű motorok szelepvezérlési rendszereiben (2012. április 19-20.)

1. ***2012. március 1-i határidővel új kari, ill. tanszékenkénti szolgáltatásjegyzék készült.*** Az MMK külön, az ipari cégek számára készített kiadványban állította össze szolgáltatási portfólióját.
2. ***Az alábbi laborfejlesztések valósultak meg a 2011/2012 tanévben:***

* Energetikai labor: 2 db vegyestüzelésű kazán, napkollektor beszerzése;
* Növénytermesztés gépei labor: nagyteljesítményű traktor beszerzése;
* Áramlástani labor: a labor kialakítása, felszerelése, üzembe helyezése;
* Hegesztéstechnikai labor: szemléltető tablók (hegesztett kötések) elkészítése (4 db);
* CNC-labor: CNC-megmunkáló központ beszerzése.

1. ***Az oktatási-kutatási infrastruktúra fejlesztése érdekében a 2011/2012. tanévben beszerzett új berendezések, műszerek:***

* Elektronmikroszkóp (Fizika Tanszék);
* Infra-kamera, élelmiszeripari labor új műszerei (Jármű- és Mezőgazdasági Géptani Tanszék);
* Rezgésdiagnosztikai műszer, CNC-megmunkáló központ (Műszaki Alapozó és Gépgyártástechnológia Tanszék);

Az új műszerek oktatásba való bevezetése, felhasználásukkal laboratóriumi programok kidolgozása megtörtént.

1. ***A hallgatói és dolgozói elégedettségmérések, az oktatók hallgatói véleményezése elektronikusan, 2012 májusában történt.*** Sajnos a hallgatók részvételi aránya nagyon alacsony volt (átlagosan 10,67 %), ezért a hallgatói értékelések eredményei több szak esetén nem tekinthetők szignifikánsnak. A mérések eredményeinek részletes értékelése, elemzése, minőségfejlesztési javaslatok kidolgozása 2012 októberében történik majd.
2. ***Az oktatás-kutatás személyi feltételei a 2011/2012 tanévben javultak, az alábbiak szerint:***

* PhD-fokozatot szerzett: Dr. Szabó Miklós, Dr. Kovács Zoltán,
* PhD dolgozatát sikeresen védte meg 2012. szeptember 27-én Irinyiné Oláh Katalin,
* Dr. Szabó Sándor PhD, főiskolai docens, mérnök-fizikus felvétele a karra 2012. szeptember 1-től.

Nyíregyháza, 2012. szeptember 28.

………………………………….. ……………………………………….

Dr. Sikolya László Dr. Szigeti Ferenc

dékán KMFB elnök